Ses maande voor die geskeduleerde aanvang van die Spele lyk vooruitsigte vir ŉ oorwinning oor die virus nog vaag en daar is toenemende vrese dat die Spele nou glad nie gaan plaasvind nie.
In die openbaar hou die organiseerders vol dit gaan voort en sê dit kan veilig gedoen word – selfs al is die virus teen die tyd dat die vlam op 23 Julie aangesteek word, nog nie in bedwang nie.
Die grootste gedeelte van die wêreld word egter steeds lamgelê deur Covid-19, Tokio verkeer in ŉ noodtoestand en twyfel oor die Spele word al hoe groter.